Anugerah Akademi ke-90

Majlis Anugerah Akademi ke-90 dianjurkan oleh Akademi Sains dan Seni Perfileman (AMPAS) untuk memberikan penghargaan kepada filem-filem terbaik tahun 2017. Majlis ini berlangsung pada 4 Mac 2018 di Teater Dolby, Hollywood, Los Angeles, California. Majlis ini berlangsung selepas bulan Februari untuk mengelak daripada bertentang dengan Sukan Olimpik Musim Sejuk 2018. Semasa majlis berlangsung, AMPAS menyampaikan Anugerah Akademi (secara umum dirujuk sebagai Oskar) dalam 24 kategori. Majlis ini disiarkan di Amerika Syarikat oleh ABC dimana ia diterbitkan oleh Michael De Luca bersama Jennifer Todd dan diarahkan oleh Glenn Weiss. Jimmy Kimmel merupakan pengacara untuk tahun kedua berturut-turut menjadikan Kimmel orang pertama untuk mengacara dua majlis berturut-turut sejak Billy Crystal pada tahun 1997 dan 1998.

Dalam acara-acara berkaitan, Akademi mengadakan majlis tahunan Anugerah Gabenor ke-9 di Grand Ballroom Pusat Hollywood dan Highland pada 11 November 2017. Pada 10 Februari 2018, dalam sebuah majlis di Hotel Beverly Wilshire Hotel, Beverly Hills, California, Anugerah Teknikal dan Saintifik Akademi disampaikan oleh pengacara, Patrick Stewart.

The Shape of Water memenangi empat anugerah termasuk Filem Terbaik. Dunkirk memenangi tiga anugerah; Blade Runner 2049, Coco, Darkest Hour dan Three Billboards Outside Ebbing, Missouri masing-masing memenangi dua anugerah. I, Tonya, Get Out, Call Me by Your Name, A Fantastic Woman, Icarus, Phantom Thread, Heaven Is a Traffic Jam on the 405, The Silent Child dan Dear Basketball masing-masing menerima satu anugerah.

Calon
Calon-calon untuk Anugerah Akademi ke-90 diumumkan pada 23 Januari 2018 di Teater Samuel Goldwyn, Beverly Hills, California oleh Tiffany Haddish dan Andy Serkis. The Shape of Water menerima pencalonan terbanyak dengan tiga belas diikuti dengan  Dunkirk yang menerima lapan pencalonan.

Anugerah 
Pemenang dinyatakan dalam huruf tebal.

Anugerah Gabenor
Akademi mengadakan majlis tahunan Anugerah Gabenor ke-9 pada 11 November 2017 dimana anugerah-anugerah berikut diberikan:

Anugerah Kehormat Akademi 
 Agnès Varda — Pengarah, penulis, penyunting dan penerbit filem Perancis.
 Charles Burnett — Pengarah, penulis, penerbit, penyunting dan ahli sinematografi Amerika Syarikat.
 Donald Sutherland — Pelakon Kanada.
 Owen Roizman — Ahli sinematografi Amerika Syarikat.

 Anugerah Pencapaian Istimewa Akademi
 Alejandro González Iñárritu untuk projek realiti maya, Carne y Arena.

Filem dengan pencalonan dan kemenangan berganda

Lihat juga
 Anugerah Akademi

Rujukan

Pautan luar
 Laman web rasmi Anugerah Akademi
 Laman web rasmi Akademi Sains dan Seni Perfileman
 

Anugerah Akademi